als_Latn dik_Latn sag_Latn
James Rodriguez me shumë mundësi luajti mbrëmë ndeshjen e tij të fundit në Santiago Bernabeu. Ishte minuta e 60-të e takimit dhe Zidane po përgadiste zëvendësimin e parë. Ishte Vazquez që futej në vendin e James. I gjithë publiku në këmbë. Të gjithë përshëndetën Kolumbianin duke ditur që kjo ishte edhe ndeshja e tij e fundit që tifozët patën mundësinë t’a shohin teksa mbron ngjyrat e klubit të tyre.
Ndeshja ndaj Sevillas ishte shansi final që James të lërë edhe gjurmën e tij me Real Madridin në këtë sezon. Ai pritet të largohet në verë drejt Premier League me skuadra si Chelsea dhe Manchester United që janë të gatshme për të paguar çmimin që Real Madridi kërkon për shërbimet e tij. Dhe ky çmim është 75 milion euro.
James Rodriguez do të mbahet mend nga të gjithë tifozët Madrilen si një lojtarë me karakter të fortë, që luftoi pambarimisht për bluzën e Real Madridit dhe që ndihmoi ekipin drejt arritjes së objektivave. Goli i tij në El Clasico ndaj Barcelonës është stampuar në memorjen e të gjithëve dhe pavarësisht faktit që Real Madridi nuk arriti të marë pikë në atë ndeshje, vetëm sforcoja dhe karakteri i treguar nga Kolumbiani, mjafton që lojtari të gëzoje respektin dhe dashurinë e tifozëve.
als_Latn als_Latn als_Latn